Tavaran kuvaus Luokittelu (CN-koodi) Perusteet

(1) (2) (3)

1.Vaate, yksiväristä neulosta (65 % polyesteriä, 35 % puuvillaa), kevyt, pitkähihainen, ylävartalon peittävä ja vyötärön alapuolelle ulottuva. Se on edestä osittain avattava ja suljetaan yhdellä napilla siten, että oikea puoli peittää vasemman. Lisäksi vaatteessa on rei'ikkäitä neulekoristeita kaistaleina, jotka on ommeltu hihojen suihin sekä helmassa kaksi noin 23 cm:n pituista etuhalkiota (paitapusero) (Ks. valokuva N:o 515) (1). 6106 20 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 4 huomautuksen sekä CN-koodien 6106 ja 6106 20 00 nimiketekstien mukaisesti. Ks. myös yhdistetyn nimikkeistön CN-koodin 6106 selitykset.

2.Vaate, neulosta (65 % polyesteriä, 35 % puuvillaa), kevyt, ylävartalon peittävä ja vyötärön alapuolelle ulottuva, hihaton ja kaulukseton, pääntie on laaja ja pyöreä, vaate on kokonaan avattava edestä ja se suljetaan vyötärölle ulottuvalla napituksella, jonka oikea puoli peittää vasemman. Takaosaa pitemmän etuosan alaosassa on kaksi suippokärkistä lievettä (ks. valokuva N:o 518) (1). 6106 20 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 4 huomautuksen sekä CN-koodien 6106 ja 6106 20 00 nimiketekstien mukaisesti. Ks. myös yhdistetyn nimikkeistön CN-koodin 6106 selitykset. Suippokärkiset liepeet ovat ainoastaan koristeita.

3.Molemmille sukupuolille tarkoitetut alushousut, neulosta (95 % puuvillaa, 5 % elastomeeriä), joustonauha vyötäröllä ja lahkeensuissa, ei etuhalkiota. Jalkovälissä on iso kappale, jonka leikkauksen ja suuren joustavuuden vuoksi sinne voidaan asettaa vaippa siten, että housuja voivat käyttää henkilöt, jotka kärsivät pidätyskyvyttömyydestä (ks. valokuva N:o 512). 6108 21 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 8 huomautuksen sekä CN-koodien 6108 ja 6108 21 00 nimiketekstien mukaisesti. Tavaraa ei voida luokitella CN-koodiin 9021, sillä sitä ei käytetä tiettyjen kehon epämuodostumien ehkäisemiseen tai korjaamiseen eikä tukemaan tai sitomaan elimiä sairauden tai leikkauksen jälkeen.

4.Vaate, neulosta (65 % polyesteriä, 35 % puuvillaa), kevyt, pitkähihainen, ylävartalon peittävä ja vyötärön alapuolelle ulottuva. Vaatteessa on V:n muotoinen kaula-aukko, olkatoppaukset, koruompelukset selustassa ja edustassa sekä helmaan ja hihansuihin ommellut koruompelukaistaleet (ks. valokuva N:o 517) (1). 6109 90 30 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 2 lisähuomautuksen sekä CN-koodien 6109, 6109 90 ja 6109 90 30 nimiketekstien mukaisesti. Ks. myös harmonoidun järjestelmän nimikkeen 6109 selitys.

5.Vaate, vakosamettineulosta (90 % puuvillaa, 5 % polyesteriä, 5 % elastomeeriä), vartalonmyötäinen, ylävartalon peittävä ja vyötärön alapuolelle ulottuva, pitkähihainen, kaulaa myötäilevä pystykaulus, selustassa halkio, joka suljetaan vetoketjulla. Vaatteen hihansuut ja helma on päärmätty (ks. valokuva N:o 513). 6110 20 99 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 8 huomautuksen sekä CN-koodien 6110, 6110 20 ja 6110 20 99 nimiketekstien mukaisesti. Ks. myös yhdistetyn nimikkeistön koodien 6106 ja 6110 selitykset.

6.Kahden vaatteen muodostama kokonaisuus, joka on valmistettu kolmesta erivärisestä neuloskankaasta (100 % synteettikuituja), johon kuuluu: a) pusero, vuoriton, kauluksellinen, kokonaan avattava edestä, vetoketjulla suljettava, pitkähihainen. Vaatteen helmassa ja hihansuissa on kiristävä osa, vyötärön yläpuolella on kaksi sisätaskua ja selän ja hihojen kohdalla koruommeltuja tai painettuja koristeita. Sivuihin ja hihojen osaan on ommeltu erivärisiä kangaspaloja (ks. valokuva N:o 511 A) (1), b) housut, vuorittomat, jotka ulottuvat vyötäröltä nilkkoihin, vyötäröllä kiristävä osa ja nyöri, ei vyötäröstä avattava. Ulkosivuja peittävät housujen yläosasta puolireiteen saakka samat ommellut kankaat kuin puseroakin. Vaatteessa on kaksi sisätaskua sekä toisella puolella lantion tasalla ja toisen lahkeen suussa koruommeltuja tai painettuja koristeita (ks. valokuva N:o 511 B) (1). 6112 12 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten sekä CN-koodien 6112 ja 6112 12 00 nimiketekstien mukaisesti. Ks. myös harmonoidun järjestelmän nimikkeen 6112 selitys.

7.Vaate, neulosta (100 % puuvillaa), ylävartalon peittävä ja vyötärön alapuolelle ulottuva, hihaton, kaulukseton, väljä ja pyöreä kaula-aukko, kaksivärisestä kankaasta valmistettu. Edustassa on osittainen halkio, joka suljetaan napituksella, jonka vasen puoli peittää oikean. Lisäksi vaatteen kaula-aukon reunassa ja hiha-aukoissa on koristeena chainettelanka (ks. valokuva N:o 519) (1). 6114 20 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 8 huomautuksen sekä CN-koodien 6114 ja 6114 20 00 nimiketekstien mukaisesti.

8.Vaate, kolmesta erivärisestä kankaasta (100 % polyamidia) valmistettu, alavartalon peittävä ja vyötäröltä puolireiteen ulottuva peittäen kummankin säären erikseen, ei vyötäröstä avattava. Vaate kiristetään vyötärön tasolla joustonauhalla ja liukuvalla nyörillä. ►M1 Vaatteessa on avoin sisätasku kummallakin puolella ja neulosta oleva sisähousu (65 % polyesteriä, 35 % puuvillaa), joka on ommeltu vyötäröltä (shortsien tapaan) (katso valokuva nro 509) (1). ◄ 6204 63 90 ►M1 Luokittelu määräytyy yhdistetyn nimikkeistön 1 ja 6 yleisen tulkintasäännön, 62 ryhmän 8 huomautuksen toisen kohdan, sekä CN-koodien 6204, 6204 63 ja 6204 63 90 mukaisesti. Tuotetta ei luokitella uimahousuiksi, koska vaatteen leikkauksen, ulkonäön sekä ilman kiinteää sulkemisjärjestelmää olevien sivutaskujen vuoksi vaatetta ei voida pitää yksinomaan tai pääasiassa uimahousuina käytettävänä. ◄

9.Vaate, monivärisestä kankaasta (100 % polyesteriä) kudottu, kevyt, pitkähihainen, ylävartalon peittävä ja vyötärön alapuolelle ulottuva. Vaatteessa on V:n muotoinen kauluksella varustettu kaula-aukko, vaate on kokonaan avattava edestä ja se suljetaan napituksella, jonka oikea puoli peittää vasemman. Lisäksi vaatteen hihansuissa on kolme koristenappia ja vyötärön tasolla kaksi joustavaa sivukiristintä (pusero) (ks. valokuva N:o 516) (1). 6206 40 00 Luokittelu määräytyy yhdistetyn nimikkeistön 1 ja 6 yleisen tulkintasäännön määräysten sekä CN-koodien 6206 ja 6206 40 00 nimiketekstien mukaisesti. Ks. myös yhdistetyn nimikkeistön CN-koodin 6206 selitykset.